﻿ Чесънът подсилва косата - Retro.bg
Полезно 7 фев. 2018, 17:25
Алицинът в чесъна помага за увеличаване на кръвообращението в кожата на главата, което от своя страна заздравява корена и цялостната структура на косъма. Този химичен елемент изпълнява и значима роля в стимулирането растежа на косата. Чесънът също има антибактериални и противогъбични свойства, които помагат при лечение на пърхот и сърбеж по скалпа.
За здрава коса без пърхот добавете скилидка чесън в количеството шампоан или балсам за едно къпане. Достатъчно е да повторите процедурата не повече от 2 пъти в месеца, за да не предизвикате сухота на скалпа и косата. За да се отървете от натрапчивата миризма пък, прибавете малко мед към чесъна. Медът действа като естествен балсам за коса. За да намалите косопада, накиснете 1 шепа скилидки чесън в зехтин в продължение на една седмица.
Използвайте този маслен еликсир за масаж на кожата на главата и го оставете да престои една нощ. На сутринта измийте обилно. За да се уверите в ефикасността на този метод, е достатъчно да го приложите един път в седмицата в продължение на няколко пъти.